 Sidoo kale gudoomiyaha jaamacad Abaarsho Tech Axmed Xuseen Ciise oo isaguna ka hadlay munaasibadan ayaa sheegay inuu mashruucani qayb ka yahay sidii wadanku horu mar u gaadhi lahaa isla markaana tayo loogu yeeli lahaa bulshada waxaanu yidhi mashruucan maanta halkan ka bilaabmaya waa mashruuc qiimo badan noo leh, waayo waxaanu ognahay in mushkiladaha dalkeena haysta ay ka mid tahay shaqo laaantu, waxaana la ogaaday in waxa horu marka wadamada dedajiyaa ay ka mid tahay in dalka tayada u yeela dadkiisa, dadkana wax bara, mashruucan maanta bilaabmaya ee hablaha u gaarka ah waxa uu ka mid yahay horu marka dalka, muhiimadiisuna waxa weeye in dhalinyarada halkan ka baxdaa ay u furan tahay laba arimood oo kala ah inaad abuurtaan ganacsi ama aad ay ka qayb qaadataan maaraynta ganacsiga ama aad sii wadataan aqoontiina jaamacada, sanadka aad halkan ku jirtaana waxa uu idiin xisaabsanaan doona mid jaamacadeed, waana fursad qaaliya, waxaanan idinka doonaynaa haddii aad deeqdan waxbarashada hesheen inaad balan qaadaan inaad ka soo baxaysaan hawshaas. 